יזהר שאבי

יזהר שאבי (נולד בי"א בכסלו ה'תשכ"ו, 4 בדצמבר 1965) הוא מוזיקאי ישראלי.

עוסק גם בכתיבת סת"ם וקליגרפיה.

ביוגרפיה

נולד וגדל בירושלים.

בצה"ל שירת כלוחם וחובש קרבי בנח"ל מוצנח.

 מוזיקה 
התחיל לנגן על גיטרה בגיל 15. הושפע מוזיקלית מבוב דילן, ג'ימי הנדריקס ולד זפלין.

כשהיה בתיכון הקים יחד עם המתופף יקי לוי להקה בשם "פיוז".

כשהשתחרר מצה"ל החל בלימודי הומאופתיה, אך לאחר תקופה קצרה חזר לעסוק במוזיקה, ולמד ג'אז ברימון בית ספר למוסיקה אצל אילן מוכיח, יוסי לוי ועמוס הדני יחד עם אביב גפן ואילן בן עמי.

למד נגינה בעוד אצל יוסף שם טוב ויאיר דלאל. הוא גם ניגן באחד מאלבומיו של דלאל, והופיע יחד עם דלאל כנגן גיטרה חשמלית בטקס בטקס לציון שנה להסכמי אוסלו, בספטמבר 1994.

 להקת "זרעי קיץ" של מאיר אריאל 
בין השנים 1991–1996 היה גיטריסט בלהקת "זרעי קיץ" שליוותה את מאיר אריאל. על כך סיפר בריאיון: .

 קבוצה ריקה 

בשנת 1993 היה סולן וגיטריסט בלהקת "קבוצה ריקה" הירושלמית. בלהקה היו חברים יובל יבנה (גיטרה ושירה), גלעד מאירי, ערן הורביץ (גיטרה בס), והרן שאבי (תופים).

הלהקה הוחתמה בחברת התקליטים NMC, ובסוף 1995 יצא אלבומה הראשון והיחיד.

הלהקה התפרקה כחצי שנה לאחר יציאת האלבום, בין השאר בגלל עזיבת אחד מחברי הלהקה לחו"ל, ובגלל חזרתו בתשובה של שאבי.

 מוזיקה יהודית מקורית 
בשנת 1996 החל בתהליך של חזרה בתשובה. כשהיה בתחילת התהליך פגש את ל. שנקר (הכנר של להקת שאקטי), והאחרון הציע לו לנגן עמו בהופעה במשכן לאמנויות הבמה.

הקים והיה סולן בלהקת "מעומקא דליבא" שלאחר תקופה שינתה את שמה ללהקת "שובה".

ב-2001 הופיע כנגן עוד במופע "שירת הים" של הפסנתרן אבי אדריאן בפסטיבל הג'אז הבינלאומי אילת.

ב-2006 החל להופיע יחד עם אהוד אריאל במופע שנקרא "ממאיר אריאל עד רבי מאיר בעל הנס". המופע כלל פיוטים ושירים של מאיר אריאל, אהוד אריאל ושאבי, מלווים בנגינה של שאבי על עוד.

ב-2008 השתתף במופע "מְסַפְּרִים שוק" על שוק מחנה יהודה שנערך בבית אבי חי.

ב-2013 השתתף במופע "מקום לשירה" במסגרת פסטיבל "סינדרום ירושלים" - אירועי תרבות בעקבות יום ירושלים שנערך בבית אבי חי.

 לב טהור 
מהאלבום לב טהור יצאו הסינגלים לב טהור, דור המדבר, ויגדל אלוהים חי. לשיר המעלות יצא וידאו קליפ.

השיר "דור המדבר" הולחן בהשראת הגרסה של ג'ימי הנדריקס לשיר All Along the Watchtower של בוב דילן.

השיר "כ"ו באב" נכתב לזכרו של אמיתי יקותיאל, מאבטח בזק שנהרג בפיגוע ליד שער שכם ב-2002.

בנגינה באלבום השתתפו בין השאר נאור כרמי, אליהו דגמי (סאז), אבי אדריאן (פסנתר וקלידים), אברהם ששון אליהו (גיטרה בס), אייל יחיאלי (כלי נשיפה), אסף זמיר (תופים), וזיו יחזקאל (קולות).

בשנת ה'תש"ע למד כתיבת ספרי תורה, תפילין ומזוזות ומאז הוא משלב בין העיסוק במוזיקה לכתיבה.

 סינגלים נוספים 
 דמעה - מילים: יאיר מדינה לוי, לחן: שלמה מדינה, 2009 (לשיר יצא גם וידאו קליפ ששודר בערוץ 1)
 שמע קולו - (על הרב עובדיה יוסף), מילים, לחן, עיבוד: יזהר שאבי, הפקה מוזיקלית, מיקס והקלטה: יהודה גלאנץ, 2013
 עוקד והנעקד - לחן, שירה קולות, שופר, עיבוד והפקה מוזיקלית: יזהר שאבי, 2019
 על הניסים - לחן: יזהר שאבי, 2020
 מרחבי דוד - (לזכר אהוביה סנדק) מילים ולחן: יזהר שאבי, 2021
 מזמור לתודה - לחן, עיבוד והפקה מוזיקלית: יזהר שאבי, פברואר 2023
 אודה לאל - שירה: יזהר שאבי ותומר אסרף, אפריל 2023
 מזמור לדוד - לחן: יזהר שאבי, עיבודים והפקה מוזיקלית: אילן בריידמן, דצמבר 2023

 חיים אישיים 
מאז 1999 הוא נשוי לאיילת ולהם שבעה ילדים, והם מתגוררים בשכונת רמות בירושלים.

 קישורים חיצוניים 











 הערות שוליים 

קטגוריה:מוזיקאים ישראלים
קטגוריה:סופרי סת"ם
קטגוריה:חיילי חטיבת הצנחנים
קטגוריה:נגני ג'אז: גיטריסטים
קטגוריה:נגני עוד
קטגוריה:בוגרי רימון בית ספר למוסיקה
קטגוריה:חוזרים בתשובה
קטגוריה:רמות אלון: אישים
קטגוריה:ישראלים שנולדו ב-1965